Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A munkaügyi ellenõrzésrõl szóló 1996. évi LXXV. törvény módosítása kiterjesztette a munkaügyi ellenõrzést a
Paragraph Index: 85

A munkaügyi ellenõrzésrõl szóló 1996. évi LXXV. törvény módosítása kiterjesztette a munkaügyi ellenõrzést a hátrányos megkülönböztetés tilalmára vonatkozó szabályok megtartására, és a tilalom megsértõivel szemben induló hatósági eljárások sokat javítottak a korábbi állapotokon. A munkaviszonyra vonatkozó szabályok megsértése különösen a jogviszony megszüntetésével kapcsolatosan merül fel. A megszüntetési módozatok közül a legtöbb panasz a felmondásra vonatkozó szabályok be nem tartásával kapcsolatos. A felmondást például nem foglalják írásba, mellõzik az indokolást, de különösen súlyos hátrány éri a munkavállalót a szükséges igazolások ki nem adásával. Gyakori az olyan eset is, amikor a munkavállalót megtévesztve, a munkaviszony közös megegyezéses megszüntetésére vonatkozó nyilatkozatot iratnak alá vele, és így a munkavállaló elesik a felmondással járó felmentési idõtõl és a végkielégítéstõl. Ezek a panaszok különösen a magánszférában fordulnak elõ. A közszférában a jogviszonnyal kapcsolatosan ritkábban fordul elõ jogsérelem. A gyermekek után járó pótszabadság kiadása körül is gyakori a jogvita. Az Mt. szerint ugyanis ezt a pótszabadságot a szülõk döntése alapján az apa is igénybe veheti, függetlenül attól, hogy az anya gyermekgondozás céljából fizetés nélküli szabadságon otthon van. A munka díjazása körüli panaszok eltérõek a magán-, illetve a közszféra területén. A gazdasági társaságoknál ugyanis a díjazás béralku és nem jogszabályilag rendezett kérdés, a minimálbérre vonatkozó évenként megjelenõ kormányrendeletet kivéve. Az állami és önkormányzati költségvetésbõl gazdálkodó szerveknél, különösen a közalkalmazottaknál az illetményre vonatkozó bérskála a minimálbér felemelésével ellentmondásossá vált, illetve az iskolai végzettséget és gyakorlati idõt az illetményrendszer nem kellõképpen honorálja. A rendkívüli felmondás, illetve a fegyelmi büntetésként kiszabott elbocsátás ritkábban fordul elõ a beérkezõ panaszok között. Ezzel kapcsolatban inkább az elhúzódó peres eljárást sérelmezték a panaszosok. A peres eljárás lassúságát egyébként valamennyi munkaügyi jogvitával kapcsolatban sérelmezik az állampolgárok. A munka világába tartozó sérelmek esetén ajánlattevésre is sor került. Állampolgári jelzések alapján ugyanis a köztisztviselõi jogviszony létesítésével kapcsolatban kellett vizsgálatot tartani. A sérelmezett helyzet abból adódott, hogy a falugazdászok egy része közszolgálati jogviszonyban, míg mások vállalkozói jogviszonyban állnak. Ez a kettõsség a két jogviszony sajátosságából eredõen jogellenesnek minõsíthetõ. Ugyanis, amíg a közszolgálati jogviszonyban állókra szigorúbb követelmények vonatkoznak a vele járó garantált kedvezményekkel együtt, addig az egyéni vállalkozói jogviszonyban állókra, a gazdálkodó szervekre vonatkozó piaci viszonyok a jellemzõek. Ezen ellentmondás feloldása érdekében az országgyûlési biztos kezdeményezte a Kormány részérõl a kodifikációért felelõs miniszternél, hogy a települési önkormányzatok területén hatósági jogkörben eljáró falugazdászokra egységesen a köztisztviselõkrõl szóló törvény terjedjen ki. Az ajánlást a miniszter elfogadta és jelezte a jogszabályi rendezés idõpontját is. Ugyancsak számos panasz érkezett az országgyûlési biztoshoz az egészségügyi intézményekben a gyógyító és az azzal összefüggõ feladatok folyamatos ellátása érdekében ügyeleti és készenléti szolgálatot teljesítõk illetményének mértékével kapcsolatosan. A vizsgálat feltárta, hogy az ügyeleti és készenléti szolgálat díjazása tekintetében méltányta- lanul hátrányos helyzet áll fenn. Ezen sérelmek orvoslására tett ajánlást az egészségügyi, szociális és családügyi miniszter elfogadta, azzal az észrevétellel kiegészítve, hogy az orvosi ügyelet és készenléti rendszer szükséges reformja részét képezi az egészségügyi ágazat teljes modernizálásának. (OBH 4276/2000.) Átfogó vizsgálatot tartott az állampolgári jogok országgyûlési biztosa a Gyõr-Moson-Sopron Megyei Munkaügyi Központnál, az önhibájukon kívül bekövetkezett munkanélküliség esetén a megélhetésükhöz szükséges ellátásra való jogosultság megállapításával kapcsolatos hatósági intézkedésekrõl. A vizsgálat megállapította, hogy fellépést, intézkedést vagy ajánlást igénylõ alkotmányos állampolgári jogokkal összefüggõ jogsértés a megye területén nem történt. (OBH 4420/2002.) 3.22. Összefoglaló észrevételek

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes